Оцу шерашкахь Кузнецова Светлана къаьстира майрачуьнца, делира нана а, ваша а. Ша йисина, Москохан литературин дахарах къастийна, цуо яздира «текха», гочдора союзан республикийн белхаш. 1980 шеран 3 декабрехь цуо яздира Москохан яздархойн кхолламан урхаллин секретариате Р.Казакован элдиташна арзан кехат. Таллам бина, яздинарг бакъ карийна Казакова дӀаяьккхира Яздархойн бертан секретаран даржера, Кузнецова «реабилитаци» йолийра. 1982 шарахь «Советский писатель» (Советийн яздархо) арахецараллехь арабелира керла байтийн гулам «Светланас палтасар». Гуламан аннотацехь билгалдоккхура: «Кузнецова Светланин лирика ю драмаца: кхиаран иэшам а, карор а, таханлера дуьненан юкъаметтигийн ойла яйтар, Даймехкан а, дешан а мах хаар — дерригчо жайнахь кхуллу юкъара   хаттаман иэраш». «Новый мир» (Керла дахар) журнало (№ 1, 1983 шо) зорба туьйхира емалчин Марченко Аллин дика яззаман-рецензин «Поэзия требует всего человека» (Поэзино схьавоьху вериг стаг). 1983 шарахь Малхбален-Сибрехан жайнийн арахецараллехь (Иркутск) арабаьлла байтийн гулам «Соболиная тропа» (Салоран тача), Преловский Анатолийн ССРС Пачхьалкхан совгӀатан лауреатан, поэтан дашхьалхенца. Кузнецова Светланин кхолламаш зорба туьйхира хӀора шеран «День поэзии» (Поэзин де) журналехь, хӀора кӀиран «Литературная Россия» (Литературин Росси) газетехь. «Огонёк» (ЦӀе) журнало (№ 18, апрель 1988 шо) зорба туху Кузнецова Светланин «Русский венок» (Оьрсийн кочар) цӀекхлон исс байт. Оцу балхана, еллачул тӀаьхьа, цунна 1988 шеран «Огонёк» (ЦӀе) журналан за (№ 1, январь 1989 ш.) совгӀат делира.